Ryanair opretter tre nye ruter, men dropper planen om at have en base i Københavns Lufthavn.

Det ene fly, der i øjeblikket flyver fra København, skal nu i stedet flyve fra den næststørste by i Litauen, Kaunas, og til København.

Det fortæller Ryanairs topchef, Michael O'leary til TV 2.

Flytningen betyder, at selskabet undgår at skulle forhandle overenskomst for de ansatte, der lige nu er tilknyttet basen i København, og forhindrer den blokade, som fagforeningerne havde varslet. Flyet, som fagforeningerne truede med at blokere, er nemlig væk fra og med den 14. juli.

Ryanair vil fortsætte med at flyve til Københavns Lufthavn, og Ryanair vil sågar åbne tre nye ruter, men basen for flytrafikken bliver ikke i Danmark, lyder det.

Ryanair indsætter nye fly, der skal skal flyve flere gange dagligt mellem København og til Warsawa i Polen, Edinburgh i Skotland og Bologna i Italien, men hvor flyene ikke har base i Danmark.

- Ryanair vil nu operere med den 14. københavner-rute placeret uden for København med det resultat, at andre EU-lande og lufthavne nu vil få gavn af disse højt betalte Ryanair-job, skriver Ryanair i en meddelelse.

Det sker efter, at Arbejdsretten har afgjort, at Flyvebranchens Personale Union kan indlede en konflikt med det irske luftfartsselskab - et nederlag, som ifølge Ryanair er årsagen til, at selskabet vil lukke ruten mellem København-Warszawa.

Nu kan Ryanairs fly i Københavns Lufthavn ikke blive blokeret, da de vil flyve fra et andet land, lyder det.

Ifølge Ritzau Finans har fagbevægelsen - rent formelt - dog fortsat mulighed for at gennemføre en konflikt mod Ryanair, hvis ikke selskabet kommer til forhandlingsbordet.

Ryanair har fortsat en base i Billund med ansatte, der ikke har nogen dansk overenskomst.

Indtil videre har der dog ikke været lokal opbakning til aktioner mod Ryanair, fordi selskabet er med til at opretholde en hel del arbejdspladser i lufthavnen, skriver Ritzau Finans.

Her kan du se hele historien om Ryanairs konflikt med den danske fagbevægelse: